

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: [dome@gulbene.lv](mailto:dome@gulbene.lv) , [www.gulbene.lv](http://www.gulbene.lv)­­­­­­­­­­­

**Sociālo un veselības jautājumu un Izglītības, kultūras un sporta komitejas apvienotās sēdes**

**PROTOKOLS**

Centrālās pārvaldes ēka, Ābeļu iela 2, Gulbene, atklāta sēde

**2024. gada 17. decembrī Nr. 3**

Sēde sasaukta 2024.gada 14.decembrī plkst. 08:55

Sēdi atklāj 2024.gada 17.decembrī plkst. 08:56

**Sēdi vada** - Sociālo un veselības jautājumu komitejas un Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komiteju locekļi)**: Gunārs Babris, Ainārs Brezinskis (attālināti), Aivars Circens, Atis Jencītis, Ivars Kupčs, Guna Švika, Mudīte Motivāne.

**Nepiedalās deputāti (komiteju locekļi)**: Normunds Audzišs, Lāsma Gabdulļina.

**Pašvaldības administrācijas darbinieki un interesenti klātienē:** izpilddirektore Antra Sprudzāne,skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

*Komitejas sēdei tika veikts videoieraksts, pieejams* :

<https://drive.google.com/drive/u/0/folders/14Ckix6jaIVV2FDvk2KfvDw7xyrNlejwo>

Apvienotā Sociālo un veselības jautājumu un Izglītības, kultūras un sporta komiteja – 2024/12/17 08:22 EEST — Recording, 177,9 MB

**DARBA KĀRTĪBA:**

**0. Par darba kārtības apstiprināšanu**

**1. Par dzīvokļa Blaumaņa iela 29-6, Gulbene, Gulbenes novads, izīrēšanu**

**2. Par Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”” izdošanu**

**3. Par priekšfinansējuma nodrošināšanu Erasmus+ projekta “It’s Time” /”Ir laiks” Nr.2023-1-RO01-KA220-SCH-000159201 realizēšanai Gulbenes novada vidusskolā**

**4. Par Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” izdošanu**

**5. Par Gulbenes novada jaunatnes politikas rīcības plāna 2025.-2029.gadam izstrādes uzsākšanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Priekšlikumi balsošanai:

1. Papildināt darba kārtību ar 4.jautājumu **- Par Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” izdošanu** (Anatolijs Savickis)

Balsojums: ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav

Lēmums: Pieņemts

2. Papildināt darba kārtību ar 5.jautājumu - **Par Gulbenes novada jaunatnes politikas rīcības plāna 2025.-2029.gadam izstrādes uzsākšanu** (Anatolijs Savickis)

Balsojums: ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav

Lēmums: Pieņemts

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 17.decembra Sociālo un veselības jautājumu komitejas un Izglītības, kultūras un sporta komitejas apvienotās sēdes darba kārtību.

**1.**

**Par dzīvokļa Blaumaņa iela 29-6, Gulbene, Gulbenes novads, izīrēšanu**

ZIŅO: Anatolijs Savickis

LĒMUMA PROJEKTU SAGATAVOJA: Ligita Slaidiņa

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par dzīvokļa Blaumaņa iela 29-6, Gulbene, Gulbenes novads, izīrēšanu**

Gulbenes novada pašvaldības dokumentu vadības sistēmā 2024.gada 7.novembrī ar reģistrācijas numuru GND/5.4/24/2275-K reģistrēts **[…]** (turpmāk – iesniedzējs), pēdējā deklarētā dzīvesvieta: […], 2024.gada 7.novembra iesniegums, kurā izteikts lūgums izīrēt dzīvokli Blaumaņa ielā 29-2 Gulbenē, Gulbenes novadā.

Iesniedzējs, pamatojoties uz Gulbenes novada pašvaldības dzīvokļu jautājumu komisijas 2024.gada 26.novembra sēdē pieņemto lēmumu Nr.GND/2.38.1/24/474 “Par […] reģistrēšanu Gulbenes novada pašvaldības “Dzīvojamās telpas izīrēšana personai, kura ar palīdzību nodrošināma pirmām kārtām” reģistrā” (protokols Nr.13; 4.p.), reģistrēts Gulbenes novada pašvaldības palīdzības 1.reģistrā - "Dzīvojamās telpas izīrēšana personai, kura ar palīdzību nodrošināma pirmām kārtām".

Gulbenes novada pašvaldības dokumentu vadības sistēmā 2024.gada 8.novembrī ar reģistrācijas numuru GND/5.4/24/3266 reģistrēts Gulbenes novada pašvaldības paziņojums, kurā iesniedzējam piedāvāts izīrēt dzīvojamo telpu Nr.2, kas atrodas Blaumaņa ielā 29, Gulbenē, Gulbenes novadā. Ievērojot minēto, iesniedzējs ir sniedzis atbildi, izsakot piekrišanu izteiktajam piedāvājumam.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Dzīvojamo telpu īres likuma 7.pants nosaka, ka dzīvojamās telpas īres līgumu rakstveidā slēdz izīrētājs un īrnieks, savukārt 9.pants nosaka, ka dzīvojamās telpas īres līgumu slēdz uz noteiktu termiņu.

Likuma “Par palīdzību dzīvokļa jautājumu risināšanā” 19.pantā noteikts, ka izīrējot dzīvojamo telpu, pašvaldības dome vai tās deleģēta institūcija nosaka, uz kādu termiņu slēdzams īres līgums.

Gulbenes novada pašvaldības domes 2023.gada 30.novembra saistošo noteikumu Nr.20 “Par palīdzību dzīvokļa jautājuma risināšanā” 30.punkts nosaka, ka pirmreizēji dzīvojamās telpas īres līgumu, izņemot saistošo noteikumu 41.punktā noteikto gadījumu, slēdz uz trīs mēnešiem, paredzot personai tiesības lūgt dzīvojamās telpas īres līguma pagarināšanu.

Ņemot vērā minēto, pamatojoties uz Dzīvojamo telpu īres likuma 7. un 9.pantu, likuma “Par palīdzību dzīvokļa jautājumu risināšanā” 19.pantu, Pašvaldību likuma 4.panta pirmās daļas 10.punktu un Gulbenes novada pašvaldības domes 2023.gada 30.novembra saistošo noteikumu Nr.20 “Par palīdzību dzīvokļa jautājuma risināšanā” 30.punktu, atklāti balsojot: PAR –\_\_; PRET – \_\_; ATTURAS – \_\_, Gulbenes novada pašvaldības dome NOLEMJ:

1. NOSLĒGT dzīvojamās telpas Nr.2, kas atrodas Blaumaņa ielā 29, Gulbenē, Gulbenes novadā, īres līgumu ar […], uz laiku līdz 2025.gada 31.martam.

2. NOTEIKT […] viena mēneša termiņu dzīvojamās telpas īres līguma noslēgšanai.

3. NOTEIKT, ka šis lēmums zaudē spēku, ja […] līdz 2025.gada 31.janvārim nav noslēdzis dzīvojamās telpas īres līgumu.

4. UZDOT SIA “Gulbenes Energo Serviss”, reģistrācijas numurs 546030000121, juridiskā adrese: Blaumaņa iela 56A, Gulbene, Gulbenes novads, LV-4401, sagatavot un noslēgt dzīvojamās telpas īres līgumu.

5. NOTEIKT […] par pienākumu pēc dzīvojamās telpas īres līguma noslēgšanas nekavējoties noslēgt līgumu ar SIA “Lautus Vide” par atkritumu apsaimniekošanu.

6. IZSLĒGT […] no Gulbenes novada pašvaldības palīdzības 1.reģistra - "Dzīvojamās telpas izīrēšana personai, kura ar palīdzību nodrošināma pirmām kārtām".

7. Lēmuma izrakstu nosūtīt:

7.1. […]

7.2. SIA “Gulbenes Energo Serviss”, Blaumaņa iela 56A, Gulbene, Gulbenes novads, LV-4401.

**2.**

**Par Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”” izdošanu**

ZIŅO: Lauma Silauniece

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības domes 2024.gada 27.decembra saistošo noteikumu Nr.\_\_**

**“Grozījumi** **Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”” izdošanu**

Pamatojoties uz Gulbenes novada pašvaldības dzīvokļu jautājumu komisijas nolikuma 7.4.apakšpunktu, kas nosaka, ka komisijai ir pienākums atbilstoši kompetencei izstrādāt Gulbenes novada pašvaldības domes saistošos noteikumus un nolikumu, to grozījumus, Gulbenes novada pašvaldības dzīvokļu jautājumu komisija ir izstrādājusi Gulbenes novada pašvaldības domes saistošo noteikumu “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”” (turpmāk – saistošie noteikumi) projektu.

Saistošo noteikumu izdošanas mērķis ir veikt precizējumus, pamatojoties uz Gulbenes novada pašvaldības domes 2024.gada 30.maija lēmumu Nr.GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes”, ar kuru tika nolemts ar 2024.gada 1.oktobri reorganizēt Gulbenes novada pagastu pārvaldes, tās apvienojot un izveidojot jaunas Gulbenes novada pagastu apvienības pārvaldes.

Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto, saistošo noteikumu projekts no 2024.gada 27.novembra līdz 2024.gada 10.decembrim tika publicēts Gulbenes novada pašvaldības oficiālajā tīmekļvietnē <https://www.gulbene.lv/lv> sabiedrības viedokļa noskaidrošanai. Minētajā termiņā ierosinājumi vai priekšlikumi par saistošo noteikumu projektu nav saņemti.

Ievērojot minēto un pamatojoties uz likuma “Par palīdzību dzīvokļa jautājumu risināšanā” 6.panta otro daļu, 7.panta sesto daļu, 11.panta ceturto daļu, 14.panta pirmās daļas 6.punktu, 15.pantu, 21.1 panta otro daļu, 21.2 panta otro daļu, 21.5 panta ceturto daļu, 21.6 panta otro daļu, 21.7 panta pirmo daļu, 24.panta pirmo daļu, Gulbenes novada pašvaldības dzīvokļu jautājumu komisijas un Gulbenes novada pašvaldības domes apvienotās Sociālo un veselības jautājumu un Izglītības, kultūras un sporta komitejas ieteikumu, atklāti balsojot: PAR – \_\_\_,PRET – \_\_\_ ATTURAS – \_\_\_, Gulbenes novada pašvaldības dome NOLEMJ:

1. IZDOT Gulbenes novada pašvaldības domes 2024.gada 27.decembra saistošos noteikumus Nr.\_\_ “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā””.
2. NOSŪTĪT Viedās administrācijas un reģionālās attīstības ministrijai atzinuma sniegšanai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas.

3. UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc atzinuma saņemšanas izsludināšanai oficiālajā izdevumā “Latvijas Vēstnesis”, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu vai Gulbenes novada pašvaldībai mēneša laikā atzinums nav nosūtīts.

4. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts: dome@gulbene.lv, www.gulbene.lv | |
|  |

Gulbenē

**2024.gada 27.decembrī Saistošie noteikumi Nr.\_\_**

**(prot. Nr.\_\_, \_\_.p.)**

**Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”**

*Izdoti saskaņā ar likuma “Par palīdzību dzīvokļa jautājumu risināšanā” 6.panta otro daļu, 7.panta sesto daļu, 11.panta ceturto daļu, 14.panta pirmās daļas 6.punktu, 15.pantu, 21.1 panta otro daļu, 21.2 panta otro daļu, 21.5 panta ceturto daļu, 21.6 panta otro daļu, 21.7 panta pirmo daļu, 24.panta pirmo daļu*

Izdarīt Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā” šādus grozījumus:

1. Aizstāt 10.punktā vārdus “Palīdzības saņemšanai vispārējā kārtībā var tikt reģistrēta” ar vārdiem “Palīdzību vispārējā kārtībā var saņemt”.
2. Izteikt 15.punktu šādā redakcijā:

“15. Persona iesniegumu un dokumentus, kas pamato palīdzības saņemšanas nepieciešamību, iesniedz pašvaldībā.”.

1. Svītrot 16.punktā vārdus “attiecīgajā pagasta pārvaldē vai”.
2. Svītrot 17.punktā vārdus “vai attiecīgajā Gulbenes novada pagasta pārvaldē”.
3. Aizstāt 24.punktā vārdus “pagastu pārvalžu” ar vārdiem “pagastu apvienības pārvalžu”.

Gulbenes novada pašvaldības domes priekšsēdētājs A.Caunītis

**PASKAIDROJUMA RAKSTS**

**Gulbenes novada pašvaldības domes 2024.gada 27.decembra saistošajiem noteikumiem Nr.\_\_ “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījumi Gulbenes novada pašvaldības domes 2023.gada 30.novembra saistošajos noteikumos Nr.20 “Par palīdzību dzīvokļa jautājumu risināšanā”” (turpmāk – saistošie noteikumi) izdošanas mērķis ir veikt precizējumus, pamatojoties uz Gulbenes novada pašvaldības domes 2024.gada 30.maija lēmumu Nr.GND/2024/282 “Par Gulbenes novada pagastu pārvalžu reorganizāciju, izveidojot pagastu apvienības pārvaldes”, ar kuru tika nolemts ar 2024.gada 1.oktobri reorganizēt Gulbenes novada pagastu pārvaldes, tās apvienojot un izveidojot jaunas Gulbenes novada pagastu apvienības pārvaldes.  Saistošo noteikumu izdošana pamatojama ar likuma “Par palīdzību dzīvokļa jautājumu risināšanā” 6.panta otro daļu, 7.panta sesto daļu, 11.panta ceturto daļu, 14.panta pirmās daļas 6.punktu, 15.pantu, 21.1 panta otro daļu, 21.2 panta otro daļu, 21.5 panta ceturto daļu, 21.6 panta otro daļu, 21.7 panta pirmo daļu, 24.panta pirmo daļu.  Iespējamā alternatīva, kas neparedz tiesiskā regulējuma izstrādi, – nav. |
| 2. Fiskālā ietekme uz pašvaldības budžetu | Saistošajiem noteikumiem nav fiskālas ietekmes uz Gulbenes novada pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme – nav;  3.2. ietekme uz vidi – nav;  3.3. ietekme uz iedzīvotāju veselību – nav;  3.4. ietekme uz uzņēmējdarbības vidi – nav;  3.5. ietekme uz konkurenci – nav. |
| 4. Ietekme uz administratīvajām procedūrām un to izmaksām | 4.1. saistošo noteikumu piemērošanā privātpersona var vērsties Gulbenes novada pašvaldībā;  4.2. saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 6. Informācija par izpildes nodrošināšanu | Saistošo noteikumu izpildi nodrošinās Gulbenes novada pašvaldības dome un Gulbenes novada pašvaldības dzīvokļu jautājumu komisija. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu īstenošanas izmaksas ir atbilstošas iecerētā mērķa sasniegšanai – nodrošināt pašvaldības autonomās funkcijas izpildi, sniedzot personām palīdzību mājokļa jautājumu risināšanā, kā arī veicinot dzīvojamā fonda veidošanu, uzturēšanu un modernizēšanu. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no 2024.gada 27.novembra līdz 2024.gada 10.decembrim tika publicēts Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”.  Ierosinājumi, priekšlikumi no privātpersonām vai institūcijām nav saņemti. |

**3.**

**Par priekšfinansējuma nodrošināšanu Erasmus+ projekta “It’s Time” /”Ir laiks” Nr.2023-1-RO01-KA220-SCH-000159201 realizēšanai Gulbenes novada vidusskolā**

ZIŅO: Anatolijs Savickis

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: nav

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par priekšfinansējuma nodrošināšanu** **Erasmus+ projekta “****It’s Time” /”Ir laiks”**

**Nr.****2023-1-RO01-KA220-SCH-000159201 realizēšanai Gulbenes novada vidusskolā**

Erasmus+ ir Eiropas Savienības programma, kas paredzēta dažādu vecumu Eiropas Savienības iedzīvotājiem, lai veicinātu izglītības, mācību, jaunatnes un sporta attīstību. 2021.gadā ir uzsākts jauns programmas 7 gadu cikls, kur programma turpina un attīsta iepriekšējo gadu prioritātes un vērtības. Programma balstīta uz neformālo izglītību un starptautiskas mācību pieredzes sniegšanu jauniešiem un pieaugušajiem.

Gulbenes novada vidusskolai ir apstiprināta Erasmus+ KA 220 sadarbības partnerība **“It’s Time”/”Ir laiks” Nr.2023-1-RO01-KA220-SCH-000159201**. Projekta mērķis ir iepazīstināt skolēnus un skolotājus ar ilgtspējīgas attīstības pamatprincipiem un veidot ikdienas paradumus, lai tos īstenotu. Projekta partneri dalīsies ar labākās prakses piemēriem, adaptēs un realizēs tos atbilstoši attiecīgās skolas apstākļiem un pieredzei, kā arī dos savstarpēju atgriezenisko saiti par otrreizējo atkritumu izmantošanu. Projekta realizācijas laikā tiks apzinātas novada dabas bagātības un resursi, lai sekmētu skolēnu iniciatīvu un ieinteresētību to produktīvā izmantošanā.

Projekta laikā tiks pilnveidotas skolotāju zināšanas un izstrādāta metodika darbam ar skolēniem un radīti mācību līdzekļi. Tā rezultātā taps tīmekļa vietne, kuras apmeklētāji varēs lejupielādēt, lasīt un izmantot šos materiālus, dalīties ar tiem un pielāgot tos publiskai lietošanai, tādejādi nodrošinot projekta ilgtspēju un radīt rezultātus pēc Eiropas Savienības dotācijas izmantošanas. Paredzams, ka īstenotajām aktivitātēm būs pozitīva ietekme uz iesaistītajām izglītības iestādēm un iesaistītajiem mērķa grupas pārstāvjiem. Radīta iespēja gan skolēniem, gan skolotājiem būt aktīviem dalībniekiem Eiropas Komisijas apstiprināto ilgtspējīgas attīstības mērķu sasniegšanā.

Skolēnos tiks attīstīts radošums un kritiskā domāšana, veicinot izmantot otrreizējās pārstrādes materiālus. Skolā tiks izveidota darba vieta un iegādāts tehniskais nodrošinājums šī mērķa sasniegšanai.

Tiek izveidota starptautiska sadarbība starp skolām, NVO – Latvija, Portugāle, Rumānija, Itālija, Polija, Turcija, Horvātija, Beļģija. Projekts ilgst no 2023.gada 1.decembra līdz 2026.gada 30.novembrim.

Projekta mērķis ir pilnveidot dažādu valstu partnerorganizāciju sadarbību, daloties pieredzē ilgtspējīgas attīstības mērķu sasniegšanā, veidojot digitālu komiksu grāmatu, animācijas, plakātus, prototipus no otrreizējās pārstrādes materiāliem, organizējot darbnīcas un reklāmas kampaņas. Starptautiskās mācības tiek organizētas Polijā un Turcijā, bet skolēnu mobilitātes Beļģijā, Portugālē, Horvātijā, Itālijā, Rumānijā un Latvijā.

Projekts ir apstiprināts un projekta kopējās uz Gulbenes novada vidusskolu attiecināmās izmaksas ir līdz 49 870,00 EUR (četrdesmit deviņi tūkstoši astoņi simti septiņdesmit *euro* un 00 centi). Finansējums tiek piešķirts divās daļās, 80 % uzsākot projekta realizāciju, savukārt 20 % pēc projekta realizācijas. Projekta realizēšanai nepieciešams Gulbenes novada pašvaldības priekšfinansējums 20 % jeb līdz 9 974,00 EUR (deviņi tūkstoši deviņi simti septiņdesmit četri *euro* un 00 centi).

Projekts atbilst Gulbenes novada ilgtspējīgas attīstības stratēģijas 2014. - 2030.gadam stratēģiskajam mērķim “SM1. Izglītota, informēta, sociāli aktīva un vesela sabiedrība”, kam kā viens no prioritārajiem virzieniem ir noteikts “Kvalitatīva izglītība un uz attīstību, radošu darbību motivēts cilvēks”, un “Gulbenes novada attīstības programmas 2018.–2024. gadam” Rīcības plāna 2018.-2020.gadam Ilgtermiņa prioritātei (IP1): “Cilvēkresursu attīstība” rīcības virzienam RVC1.1. “Kvalitatīva un pieejama izglītība mūža garumā” uzdevumam UC1.1.1.- 4. “Nodrošināt pedagogu profesionālo pilnveidi” un vidējā termiņa prioritātei VTPC4 “Informēta un sociāli aktīva sabiedrība”.

Pamatojoties uz Gulbenes novada ilgtspējīgas attīstības stratēģiju 2014. - 2030.gadam un Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, un Gulbenes novada pašvaldības domes apvienotās Izglītības, kultūras un sporta jautājumu komitejas un Sociālo un veselības jautājumu komitejas ieteikumu, atklāti balsojot: ar \_\_\_\_ balsīm "Par" (\_\_\_\_\_), "Pret" – \_\_\_\_ (\_\_\_\_\_), "Atturas" – \_\_\_ (\_\_\_\_\_\_), "Nepiedalās" – \_\_\_\_ (\_\_\_\_), Gulbenes novada pašvaldības dome NOLEMJ:

1. ATBALSTĪT Erasmus+ projekta Nr.2023-1-RO01-KA220-SCH-000159201realizēšanu Gulbenes novada vidusskolā.
2. GARANTĒT priekšfinansējumu 20 % no projekta kopējām izmaksām jeb 9 974,00 EUR (deviņi tūkstoši deviņi simti septiņdesmit četri *euro* un 00 centi).
3. UZDOT Gulbenes novada Centrālās pārvaldes Finanšu nodaļai nodrošināt projektam nepieciešamo priekšfinansējumu no 2026.gada Gulbenes novada pašvaldības budžeta projektu līdzfinansējumiem paredzētajiem finanšu līdzekļiem.

**4.**

**Par Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” izdošanu**

ZIŅO: Lauma Silauniece

LĒMUMA PROJEKTU SAGATAVOJA: Lauma Silauniece

DEBATĒS PIEDALĀS: Lauma Silauniece, Jānis Antaņevičs

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada pašvaldības domes 2024.gada 27.decembra saistošo noteikumu Nr.\_\_**

**“Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” izdošanu**

Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” (turpmāk – saistošie noteikumi) izdošanas mērķis ir precizēt personu loku, kurām ir tiesības lūgt pārtraukt sociālā pakalpojuma sniegšanu un kurām ir pienākums informēt Gulbenes novada sociālo dienestu par apstākļiem, kas ir par pamatu piešķirtā sociālā pakalpojuma sniegšanas pārtraukšanai.

Pašvaldību likuma 4.panta pirmās daļas 9.punkts nosaka, ka viena no pašvaldības autonomajām funkcijām ir sniegt iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. Sociālo pakalpojumu un sociālās palīdzības likuma 3.panta trešā daļa nosaka, ka kārtību, kādā saņemami pašvaldību sniegtie sociālie pakalpojumi, nosaka pašvaldību saistošajos noteikumos. Invaliditātes likuma 12.panta 6.2 daļa nosaka, ka Ministru kabinets nosaka šā panta pirmās daļas 4.2 punktā minētā aprūpes pakalpojuma minimālās vienas stundas izmaksas un maksimālo aprūpes pakalpojuma apjomu. Pašvaldība saistošajos noteikumos nosaka šā panta pirmās daļas 4.2 punktā minētā aprūpes pakalpojuma piešķiršanas, atteikšanas, izbeigšanas un pārtraukšanas nosacījumus un kārtību, kritērijus aprūpes pakalpojuma nepieciešamības novērtēšanai un prasības aprūpes pakalpojuma sniedzējam. Savukārt Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punkts nosaka, ka pašvaldība atbilstoši finansiālajām iespējām var noteikt klientam citu (labvēlīgāku) samaksas kārtību par sociālo pakalpojumu.

Pašvaldību likuma 46.panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto, saistošo noteikumu projekts tika publicēts Gulbenes novada pašvaldības tīmekļvietnē [www.gulbene.lv](http://www.gulbene.lv), nosakot termiņu sabiedrības viedokļa sniegšanai no 2024.gada 2.decembra līdz 2024.gada 15.decembrim. Minētajā termiņā ierosinājumi vai priekšlikumi no privātpersonām vai institūcijām nav saņemti.

Ievērojot minēto un pamatojoties uz Pašvaldību likuma 4.panta pirmās daļas 9.punktu, Sociālo pakalpojumu un sociālās palīdzības likuma 3.panta trešo daļu, Invaliditātes likuma 12.panta 6.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu un Gulbenes novada pašvaldības domes apvienotās Sociālo un veselības jautājumu un Izglītības, kultūras un sporta komitejas ieteikumu, atklāti balsojot: PAR – \_\_\_,PRET – \_\_\_ ATTURAS – \_\_\_, Gulbenes novada pašvaldības dome NOLEMJ:

1.IZDOT Gulbenes novada pašvaldības domes 2024.gada 27.decembra saistošos noteikumus Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā””.

2.NOSŪTĪT Viedās administrācijas un reģionālās attīstības ministrijai atzinuma sniegšanai lēmuma 1.punktā minētos saistošos noteikumus un paskaidrojuma rakstu triju darbdienu laikā pēc to parakstīšanas.

3. UZDOT Gulbenes novada Centrālās pārvaldes Kancelejas nodaļai nosūtīt lēmuma 1.punktā minētos saistošos noteikumus un paskaidrojuma rakstu triju darbdienu laikā pēc atzinuma saņemšanas izsludināšanai oficiālajā izdevumā “Latvijas Vēstnesis”, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu vai Gulbenes novada pašvaldībai mēneša laikā atzinums nav nosūtīts.

4. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minētos saistošos noteikumus pēc to izsludināšanas oficiālajā izdevumā “Latvijas Vēstnesis” publicēt Gulbenes novada pašvaldības informatīvajā izdevumā “Gulbenes Novada Ziņas” un Gulbenes novada pašvaldības tīmekļvietnē www.gulbene.lv, vienlaikus nodrošinot atbilstību oficiālajai publikācijai, kā arī norādot atsauci uz oficiālo publikāciju (laidiena datumu un numuru vai oficiālās publikācijas numuru, bet elektroniskajā vidē papildus pievienojot saiti uz konkrēto oficiālo publikāciju).

|  |  |  |  |  |  |
| --- | --- | --- | --- | --- | --- |
| |  | | --- | |  | | **GULBENES NOVADA PAŠVALDĪBA** | | Reģ.Nr.90009116327 | | Ābeļu iela 2, Gulbene, Gulbenes nov., LV-4401 | | Tālrunis 64497710, mob.26595362, e-pasts: dome@gulbene.lv, www.gulbene.lv | |
|  |

Gulbenē

**2024.gada 27.decembrī Saistošie noteikumi Nr.**

**(prot. Nr., .p.)**

**Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”**

*Izdoti saskaņā ar Sociālo pakalpojumu un sociālās palīdzības likuma 3.panta trešo daļu, Invaliditātes likuma 12.panta 6.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu*

Izdarīt Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā” grozījumu un aizstāt 116.11.apakšpunktā un 118.-120.punktā vārdu “apgādnieks” (attiecīgajā locījumā) ar vārdu “aizgādnis” (attiecīgajā locījumā).

Gulbenes novada pašvaldības domes priekšsēdētājs A.Caunītis

**PASKAIDROJUMA RAKSTS**

**Gulbenes novada pašvaldības domes 2024.gada 27.decembra saistošajiem noteikumiem Nr. \_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Gulbenes novada pašvaldības domes 2024.gada 27.decembra saistošo noteikumu Nr.\_\_ “Grozījums Gulbenes novada pašvaldības domes 2023.gada 28.decembra saistošajos noteikumos Nr.25 “Par sociālajiem pakalpojumiem Gulbenes novada pašvaldībā”” (turpmāk – saistošie noteikumi) izdošanas mērķis ir precizēt personu loku, kurām ir tiesības lūgt pārtraukt sociālā pakalpojuma sniegšanu un kurām ir pienākums informēt Gulbenes novada sociālo dienestu par apstākļiem, kas ir par pamatu piešķirtā sociālā pakalpojuma sniegšanas pārtraukšanai.  Saistošo noteikumu izdošanas nepieciešamība pamatojama ar Sociālo pakalpojumu un sociālās palīdzības likuma 3.panta trešo daļu, Invaliditātes likuma 12.panta 6.2 daļu, Ministru kabineta noteikumu Nr.275 “Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta” 6.punktu.  Iespējamā alternatīva, kas neparedz tiesiskā regulējuma izstrādi, – nav. |
| 2. Fiskālā ietekme uz pašvaldības budžetu | Saistošajiem noteikumiem nav fiskālas ietekmes uz Gulbenes novada pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme – nav;  3.2. ietekme uz vidi – nav;  3.3. ietekme uz iedzīvotāju veselību – nav;  3.4. ietekme uz uzņēmējdarbības vidi – nav;  3.5. ietekme uz konkurenci – nav. |
| 4. Ietekme uz administratīvajām procedūrām un to izmaksām | 4.1. saistošo noteikumu piemērošanā privātpersona var vērsties Gulbenes novada sociālajā dienestā;  4.2. saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 6. Informācija par izpildes nodrošināšanu | Saistošo noteikumu izpildi nodrošinās Gulbenes novada sociālais dienests. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu īstenošanas izmaksas ir atbilstošas iecerētā mērķa sasniegšanai – nodrošināt pašvaldības autonomās funkcijas izpildi, nodrošinot iedzīvotājiem atbalstu sociālo problēmu risināšanā, kā arī iespēju saņemt sociālo palīdzību un sociālos pakalpojumus. |
| 8.Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46.panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no 2024.gada 2.decembra līdz 2024.gada 15.decembrim tika publicēts Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”.  Ierosinājumi, priekšlikumi no privātpersonām vai institūcijām nav saņemti. |

**5.**

**Par Gulbenes novada jaunatnes politikas rīcības plāna 2025.-2029.gadam izstrādes uzsākšanu**

ZIŅO: Valērija Stībele

LĒMUMA PROJEKTU SAGATAVOJA: Džesija Olekša

DEBATĒS PIEDALĀS: Valērija Stībele

Sociālo un veselības jautājumu un Izglītības, kultūras un sporta apvienotā komiteja atklāti balsojot:

ar 8 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Guna Švika, Gunārs Babris, Ivars Kupčs, Mudīte Motivāne), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par Gulbenes novada jaunatnes politikas rīcības plāna 2025.-2029.gadam izstrādes uzsākšanu**

Ņemot vērā to, ka Gulbenes novada jaunatnes politikas plāna 2018.-2024.gadam darbības termiņš beigsies 2024.gadā un atbilstoši Attīstības plānošanas sistēmas likuma 13.panta otrajai daļai attīstības plānošanas dokuments zaudē spēku, ja beidzies tā darbības termiņš vai tas ar tiesību aktu tiek atzīts par spēku zaudējušu, un pamatojoties uz Pašvaldību likuma 10.panta pirmās daļas 3.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir apstiprināt pašvaldības attīstības plānošanas dokumentus, tostarp attīstības programmu un ilgtspējīgas attīstības stratēģiju, Jaunatnes likuma 5.panta pirmo daļu, kas nosaka, ka pašvaldība, pildot savas funkcijas, veic darbu ar jaunatni, ievērojot jaunatnes politikas pamatprincipus un valsts jaunatnes politikas attīstības plānošanas dokumentus; pašvaldība plāno darbu ar jaunatni, izstrādājot pašvaldības jaunatnes politikas attīstības plānošanas dokumentus; pašvaldība nodrošina institucionālu sistēmu darbam ar jaunatni, un Attīstības plānošanas sistēmas likuma 4.pantu, kas nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, 6.panta pirmo daļu, kas nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, 6.panta otro daļu, kas nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, 10.pantu, kas nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kas nosaka, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, 11.punktu, kas nosaka, ka politikas plānošanas dokumenti ir pamatnostādnes, plāns un konceptuāls ziņojums, Ministru kabineta 2024.gada 15.oktobra noteikumu Nr.639 “Sabiedrības līdzdalības kārtība attīstības plānošanas procesā” 7.punktu, kas nosaka, ka, lai sabiedrības pārstāvjus informētu par līdzdalības iespējām, institūcija sagatavo paziņojumu (1.pielikums) un atbilstoši normatīvajiem aktiem par kārtību, kādā iestādes ievieto informāciju internetā, publicē to attiecīgās institūcijas oficiālās tīmekļvietnes sadaļā “Sabiedrības līdzdalība”, 12.punktu, kas nosaka kādās projekta izstrādes un īstenošanas procesa stadijās institūcija nodrošina sabiedrības līdzdalību, 13.punktu, kas nosaka kādos veidos sabiedrības pārstāvji var līdzdarboties (klātienē, attālināti vai kombinētā formātā), 18.punktu, kas nosaka publiskās apspriešanas organizēšanas kārtību, 19.punktu, kas nosaka, ka pēc katra projekta virzības posma noslēguma līdz saskaņošanas uzsākšanai institūcija sagatavo un publicē sabiedrības pārstāvju viedokļu, priekšlikumu un iebildumu apkopojumu (2.pielikums), 21.punktu, kas nosaka, ka institūcija, lemjot par projekta izstrādes uzsākšanu politikas jomā, nozarē vai teritorijā, nosaka personu, kas ir atbildīga par sabiedrības līdzdalības iespēju nodrošināšanu, 23.punktu, kas nosaka, ka atbildīgā persona sagatavo paziņojumu par līdzdalības iespējām (1.pielikums) un publicē to atbilstoši šo noteikumu 17. un 18.punktā minētajiem attiecīgajai līdzdalības iespējai noteiktajiem publicēšanas veidiem un termiņiem vai vismaz 14 dienas pirms attiecīgā līdzdalības veida norises, ja normatīvajos aktos nav noteikts cits termiņš, un Gulbenes novada pašvaldības domes apvienotās Izglītības, kultūras un sporta jautājumu komitejas un Sociālo un veselības jautājumu komitejas ieteikumu, atklāti balsojot: ar \_\_\_ balsīm "Par" (\_\_\_\_), "Pret" – \_\_\_\_ (\_\_\_\_), "Atturas" – \_\_\_\_ (\_\_\_\_), Gulbenes novada pašvaldības dome NOLEMJ:

1. UZSĀKT Gulbenes novada jaunatnes politikas rīcības plāna 2025. – 2029.gadam (turpmāk – plāns) izstrādi ar 2024.gada 27.decembri.
2. APSTIPRINĀT Gulbenes novada jauniešu centra “Bāze” vadītāju Valēriju Stībeli par plāna izstrādes vadītāju.
3. APSTIPRINĀT plāna izstrādes darba uzdevumu un izpildes termiņus (pielikumā).
4. PUBLICĒT paziņojumu par plāna izstrādes uzsākšanu Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas”.
5. NOTEIKT, ka atbildīgā persona par informācijas apkopošanu un sabiedrības līdzdalības iespēju nodrošināšanu uzsāktajā attīstības plānošanas procesā ir Gulbenes novada jauniešu centra “Bāze” vadītāja Valērija Stībele.

PielikumsGulbenes novada pašvaldības domes 2024.gada 27.decembra lēmumam

Nr.GND/2024/\_\_\_\_\_\_\_\_ (protokols Nr.\_\_\_; \_\_\_\_.p)

**DARBA UZDEVUMS**

**Gulbenes** [**novada jaunatnes politikas rīcības plāna 2025.-2029.gadam**](http://www.gulbene.lv/lv/doks/pld/366-att17) **izstrāde**

1. **Izstrādāt** Gulbenes novada jaunatnes politikas rīcības plānu 2025. – 2029.gadam (turpmāk - Plāns), nosakot rīcību kopumu pašvaldības ilgtermiņa prioritāšu īstenošanai.
2. **Plāna izstrādes pamatojums:**
   1. Pašvaldību likums;
   2. Attīstības plānošanas sistēmas likums;
   3. Jaunatnes likums;
   4. Ministru kabineta 2014.gada 2.decembra noteikumi Nr.737 “Attīstības plānošanas dokumentu izstrādes un ietekmes izvērtēšanas noteikumi”;
   5. Ministru kabineta 2024.gada 15.oktobra noteikumi Nr.639 “Sabiedrības līdzdalības kārtība attīstības plānošanas procesā”.
3. **Veikt** Plāna izstrādi saskaņā ar spēkā esošo Latvijas Republikas normatīvo aktu prasībām.
4. **Plāna izstrādes uzdevumi:**
   1. Definēt novada vidējā termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai.
   2. Izvērtēt un ņemt vērā spēkā esošos normatīvos aktus, kuri regulē darbu ar jaunatni Latvijas Republikā.
   3. Apzināt iedzīvotāju redzējumu par jaunatnes politiku pašvaldībā un turpmākām tās attīstības iespējām, veicot iedzīvotāju anketēšanu.
   4. Nodrošināt sabiedrības pārstāvju līdzdalību Plāna izstrādē, iesaistot tos darba grupās un sabiedriskās apspriedēs, atbilstoši Ministru kabineta 2024.gada 15.oktobra noteikumiem Nr.639 “Sabiedrības līdzdalības kārtība attīstības plānošanas procesā”.
5. **Plāna izstrādes process un izpildes termiņi:**

|  |  |  |
| --- | --- | --- |
| Nr.p.k. | Pasākums | Termiņš |
| **1.** | **Sagatavošanās Plāna izstrādei** | |
| 1.1. | Gulbenes novada pašvaldības domes **lēmums** par Plāna izstrādes uzsākšanu | 2024.gada decembris |
| 1.2. | Paziņojuma par lēmuma par Plāna izstrādes uzsākšanu publicēšana Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2024.gada decembris – 2025.gada janvāris |
| 1.3. | Plāna izstrādes darba plāna, sabiedrības līdzdalības plāna izstrāde, saistītu dokumentu izvērtēšana un analīze, iedzīvotāju aptaujas organizēšana un anketu rezultātu apkopošana | 2025.gada janvāris |
| **2.** | **Plāna pirmās redakcijas izstrāde** | |
| 2.1. | Plāna pirmās redakcijas projekta izstrāde | 2025.gada janvāris |
| **3.** | **Sabiedrības līdzdalība** | |
| 3.1. | Gulbenes novada pašvaldības domes **lēmums** par Plāna pirmās redakcijas nodošanu sabiedrības līdzdalības organizēšanai | 2025.gada janvāris |
| 3.2. | Paziņojuma par līdzdalības iespējām Plāna izstrādes procesā publicēšana Gulbenes novada pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2025.gada februāris |
| 3.3. | Sabiedrības līdzdalības organizēšana – vismaz 30 dienas | 2025.gada februāris – marts |
| 3.4. | Sabiedrības līdzdalības rezultātu apkopošana un izvērtēšana | 2025.gada februāris -marts |
| 3.5. | Kopsavilkuma par sabiedrības līdzdalību izstrādāšana un tā publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2025.gada februāris - marts |
| **4.** | **Plāna gala redakcijas izstrāde** | |
| 4.1. | Plāna precizētas redakcijas izstrāde, ņemot vērā sabiedrības līdzdalības rezultātus, iesniegtos iebildumus, priekšlikumus | 2025.gada marts |
| 4.2. | Gulbenes novada pašvaldības domes **lēmums** par Plāna gala redakcijas apstiprināšanu, lēmuma publicēšana pašvaldības tīmekļvietnē [www.gulbene.lv](http://www.gulbene.lv) un Gulbenes novada pašvaldības informatīvajā izdevumā “Gulbenes Novada Ziņas” | 2025.gada marts |
| 4.3. | Apstiprinātā Plāna gala redakcijas publiskošana | 2025.gada marts |

Sēde slēgta plkst. 09:11

Sēdi vadīja Anatolijs Savickis

Protokols parakstīts 2024.gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere